*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Φεβρουαρίου 1989

που τροποποιεί την απόφαση 85/15/ΕΟΚ για τη διατήρηση των εισαγωγών ζώων και νωπών κρεάτων προελεύσεως τρίτων χωρών

(89/137/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία με την οδηγία 88/289/ΕΟΚ (2), και ιδίως το άρθρο 3,

την οδηγία 86/469/ΕΟΚ του Συμβουλίου της 16ης Σεπτεμβρίου 1986 περί της ερεύνης των καταλοίπων στα ζώα και στα νωπά κρέατα (3), και ιδίως το άρθρο 7 σε συνδυασμό με την οδηγία 88/146/ΕΟΚ του Συμβουλίου της 7ης Μαρτίου 1988 για την απαγόρευση της χρησιμοποιήσεως ορισμένων ουσιών με ορμονική δράση στις ζωικές εκμεταλλεύσεις (4), και ιδίως το άρθρο 6,

Εκτιμώντας:

ότι κατ' εφαρμογή της απόφασης 89/15/ΕΟΚ (5), όπως τροποποιήθηκε με την απόφαση 89/18/ΕΟΚ (6), τα κράτη μέλη συνεχίζουν να επιτρέπουν τις εισαγωγές νωπών κρεάτων και ζώντων ζώων προελεύσεως τρίτων χωρών που εμφαίνονται στο παράρτημα αυτής της απόφασης και με τους όρους που προβλέπονται στο εν λόγω παράρτημα·

ότι οι αρχές της Παραγουάης έχουν αποστείλει τα απαραίτητα στοιχεία σχετικά με τη νομοθεσία τους όσον αφορά τη χρησιμοποίηση ουσιών με οιστρογόνο, ανδρογόνο, τεστογόνο και θυρεοστατική δράση καθώς και τις ειδικές πληροφορίες που προσδιορίζονται στις εγγυήσεις που προσφέρονται από την εν λόγω χώρα σε θέματα ελέγχου των καταλοίπων των ουσιών που αναφέρονται στο παράρτημα Ι ομάδα Α Ι και ΙΙ της αποφάσεως 86/469/ΕΟΚ και ότι οι εγγυήσεις αυτές μπορούν να θεωρηθούν ως ισοδύναμες με εκείνες που προκύπτουν από την εφαρμογή των οδηγιών 85/358/ΕΟΚ (7) και 86/469/ΕΟΚ του Συμβουλίου·

ότι οι αρχές της χώρας αυτής έχουν επιπλέον εγγυηθεί ότι κανένα ζώο ή κανένα κρέας που προέρχεται από ζώα στα οποία χορηγήθηκαν με οποιοδήποτε μέσο ουσίες με θυρεοστατική, οιστρογόνο, ανδρογόνο ή τεστογόνο δράση δεν θα εξαχθεί προς την Κοινότητα·

ότι, επομένως, θα πρέπει γι' αυτόν τον τύπο ουσιών να επιτραπούν οι εισαγωγές νωπών κρεάτων και ζωντανών ζώων που προέρχονται από την Παραγουάη·

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης της 15ης Δεκλεμβρίου 1988 αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 9 Φεβρουαρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 124 της 18. 5. 1988, σ. 31.

(3) ΕΕ αριθ. L 275 της 26. 9. 1986, σ. 36.

(4) ΕΕ αριθ. L 70 της 16. 3. 1988, σ. 16.

(5) ΕΕ αριθ. L 8 της 11. 1. 1989, σ. 11.

(6) ΕΕ αριθ. L 8 της 11. 1. 1989, σ. 17.

(7) ΕΕ αριθ. L 191 της 23. 7. 1985, σ. 46.

ΠΑΡΑΡΤΗΜΑ

1.2.3 // // // // Τρίτη χώρα

// Ημερομηνία έως την οποία επιτρέπεται

στα κράτη μέλη να συνεχίζουν

να επιτρέπουν τις εισαγωγές

(ημερομηνία εκφορτώσεως στο έδαφος

της Κοινότητας) // Παρατηρήσεις // // // // Νότιος Αφρική/Ναμίμπια // // // Αργεντινή // 31. 5. 1989 // // Αυστραλία // // // Αυστρία // 31. 5. 1989 // // Μπουτσουάνα // 31. 5. 1989 // // Βραζιλία // 31. 5. 1989 // // Βουλγαρία // 31. 5. 1989 // // Καναδάς // 31. 5. 1989 // (1) // Χιλή // 31. 5. 1989 // // Ηνωμένες Πολιτείες Αμερικής // 31. 5. 1989 // (2) // Φινλανδία // // // Γροιλανδία // 31. 5. 1989 // // Ουγγαρία // // // Ισλανδία // 31. 5. 1989 // // Μάλτα // 31. 5. 1989 // // Νορβηγία // // // Νέα Ζηλανδία // // // Παραγουάη // // // Πολωνία // // // Ρουμανία // // // Σουηδία // // // Ελβετία // // // Σουαζιλάνδη // 31. 5. 1989 // // Τσεχοσλοβακία // // // Ουρουγουάη // // // Γιουγκοσλαβία // // // Ζιμπάμπουε // // // Λαϊκή Δημοκρατία της Γερμανίας // 31. 5. 1989 // // // //

(1) Οι εισαγωγές των βοοειδών και των κρεάτων τους που προορίζονται για ανθρώπινη κατανάλωση αναστέλλονται από την 1η Ιανουαρίου 1989 με εξαίρεση τα βοοειδή που προορίζονται για την αναπαραγωγή.

(2) Οι εισαγωγές των βοοειδών και των κρεάτων τους που προορίζονται για ανθρώπινη κατανάλωση αναστέλλονται από την 1η Ιανουαρίου 1989.